Cuneiform Tablet TC 1 22
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur qí-bi₄-ma um-ma il₅-we-da-ku-ma 2 ma-na KÙ.BABBAR ni-is-ḫa-sú DIRI ša-du-a-sú ša-bu ša sú-e-a a-na i-dí-lim DUMU DUG-ì-lí i-dí-nu-ma a-na a-lim{ki} a-na ší-a-ma-tim šé-bu-lu-ma DAM.GÀR wa-du-ú DAM.GÀR a-na-ku ṭup-pá-am ḫa-ar-ma-am ša ku-nu-uk sú-e-a ú-kà-al ša KÙ.BABBAR KÙ.BABBAR-pì-ni ù na-áš-pár-tám ša ku-nu-uk sú-e-a a-na i-dí-lim lá-pu-ta-at-ma i-ku-pì-a-šur na-áš-a-kum ki-ma DAM.GÀR a-na-ku-ni a-šur-mu-ta-bi₄-il₅ DUMU pu-šu-ke-en₆ im-ṣí-ma KÙ.BABBAR il₅-qé a-na ša lá ḫa-bu-lá-ku-šu-ni-ma KÙ.BABBAR il₅-qé-ú ṣa-áb-ta-šu-ma a-na KÙ.BABBAR KÙ.GI i-ṣé-ri-šu li-qé-a KÙ.BABBAR ku-nu-uk-ma a-na a-šur-UTU-ši pì-qí-id-ma a-ṣé-er ša ki-ma DAM.GÀR a-na a-lim{ki} lu-bi₄-il₅ a-bi₄ a-ta i-ḫi-id-ma iš-tí TÚG.ḪI.A ša i-dí-a-šur ú ša <gap>-<gap>-a-šur ša-dí-ma <big_gap><big_gap> <gap>-<gap>-ú <big_gap><big_gap> <gap>-<gap> <gap> ší-ip-kà-tim ma-lá tal-qé-ú ta-aḫ-sí-is-ta-kà i-dí-ma <gap>-ni-ša šé-bi₄-lam 3 TÚG i-ku-pì-a-šur ub-lam